b'\n_START_ARTICLE_\nMetyyliklooriformiaatti\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nMetyyliklooriformiaattia valmistetaan metanolin ja fosgeenin v\xc3\xa4lisell\xc3\xa4 reaktiolla. Yhdistett\xc3\xa4 k\xc3\xa4ytet\xc3\xa4\xc3\xa4n hy\xc3\xb6nteismyrkkyn\xc3\xa4, kyynelkaasuna ja er\xc3\xa4iden muiden yhdisteiden, kuten dimetyylidikarbonaatin valmistuksessa.\n_START_SECTION_\nYmp\xc3\xa4rist\xc3\xb6- ja terveysvaikutukset\n_START_PARAGRAPH_\nMetyyliklooriformiaatti haihtuu ilmaan jo 20 \xc2\xb0C:n l\xc3\xa4mp\xc3\xb6tilassa muodostaen nopeasti jopa terveydelle haitallisia pitoisuuksia. Aine sy\xc3\xb6vytt\xc3\xa4\xc3\xa4 silmi\xc3\xa4, ihoa ja hengitysteit\xc3\xa4 sek\xc3\xa4 sy\xc3\xb6vytt\xc3\xa4\xc3\xa4 my\xc3\xb6s nieltyn\xc3\xa4. Aineelle altistumisesta voi seurata keuhkop\xc3\xb6h\xc3\xb6 ja se aiheuttaa kyynelvuotoa. Aine on myrkyllist\xc3\xa4 vesieli\xc3\xb6ille.'